John Cleese - Wikipedia

# John Cleese

### Vun Wikipedia

John Cleese bi de Oscar-Verlehnen 1989

John Marwood Cleese (* 27. Oktober 1939 in Weston-super-Mare, Somerset) is en britsch Komiker un Schauspeler, de as Liddmaat vun de Komiker-Grup Monty Python un mit de Fernsehserie Fawlty Towers beropen worrn is.

## [Ännern] Leven

De Nanaam vun sien Vörfahren weer „Cheese“, aver sien Vadder (Reginald Francis Cheese) hett den Naam in „Cleese“ ännern laten, as he 1915 in de Armee intreden is. John Cleese hett in Cambridge an’n Downing College Jura studeert, sien Talent as Komiker hett sik aver ok to de Tiet al wiest. Al to Schooltieten weer he jümmers goot för en Spalk un is deswegen sogor ok vun dat Clifton College in Bristol flagen, wo he as jungen Bengel ünnerricht worrn weer. He harr to’n Spaß klörte Footafdrucken opmalt, de andüden schülln, dat de Schoolstatue na’t Klo gahn weer.

Wiel dat Studium weer Cleese Liddmaat vun de Cambride Footlights Revue, woneem he sien Talent bewiesen de. Dor hett he denn ok Graham Chapman drapen, een vun sien lateren Kollegen vun Monty Python, mit de he beropen worrn is. Man dat weer blots de Anfang vun sien Karriere. Dorna hett John Cleese in bannig veele Serien un Kinofilmen mitspeelt, so t. B. siet 1999 ok in de James Bond-Reeg, wo he Q ersetten de, un in de Harry Potter-Filmen. Aver Cleese hett ok al as Dreihbookschriever arbeidt, ü.a. hett he an dat Book för A fish called Wanda mitarbeidt. Sien hoochdüütsche Synchronisatschoonsstimm is Thomas Danneberg.

Bito hett he mit den Familientherapeuten Robin Skynner en poor Böker schreven.

John Cleese weer teihn Johr lang mit Connie Booth verheiradt, de ok in Monty Python's Flying Circus to sehn weer un de „Polly“ in Fawlty Towers speelt hett. Jümmer gemeensame Dochter Cynthia Cleese hett lütte Rullen hatt in A fish called Wanda un Fierce Creatures. In de Twüschentiet leeft John Cleese in de drütten Eh.

## [Ännern] Utteken

John Cleese is för en ganze Reeg vun Filmpriesen nomineert worrn, ünner anner’n ok för den Oscar 1989 tohopen mit Charles Crichton in de Kategorie Best Originaldreihbook för A fish called Wanda. Wunnen hett he:

- 1980 den BAFTA Award in de Kategorie Best Dorstellen in lichte Ünnerhollen för Fawlty Towers.
- 1987 den Emmy för sien Gastrull in de Fernsehserie Cheers.
- 1987 den Evening Standard British Film Awards för Clockwise.
- 1989 den David di Donatello Filmpries in de Kategorie Best Dreihbook för A fish called Wanda.
- 1989 den BAFTA Award in de Kategorie Best Dorsteller för A fish called Wanda
- 1991 den Aftonbladet TV Prize, Sweden, as Best utlännsch männlich TV-Persönlichkeit
- 2002 den Sir Peter Ustinov Award vun dat Banff Television Festival

Butendem hett sick Cleese för de Lemuren insett, de vun’t Utstarven berauht sünd. As Dank dorför is na em 2005 en Lemurenoort nöömt worrn (Avahi cleesei).

## [Ännern] Fernsehserien

- The Frost Report
- Frost on Sunday
- Do Not Adjust Your Set
- At Last the 1948 Show
- Monty Python's Flying Circus
- Fawlty Towers (1975, 1979)

## [Ännern] Filmrullen (Utwahl)

- 1968 - How to Irritate People (mit Michael Palin, Graham Chapman, Connie Booth)
- 1969 - The Magic Christian
- 1971 - And Now for Something Completely Different (dt.: Wunderbare Welt der Schwerkraft]])
- 1974 - Monty Python and the Holy Grail (dt.: Die Ritter der Kokosnuss)
- 1979 - Life of Brian (dt.: Das Leben des Brian)
- 1981 - Time Bandits
- 1983 - The Meaning of Life (dt.: Der Sinn des Lebens)
- 1983 - Yellowbeard (dt.: Dotterbart btw. Monty Python auf hoher See)
- 1985 - Silverado
- 1986 - Clockwise (dt.: Clockwise - Recht so, Mr. Stimpson / In letzter Sekunde)
- 1988 - A Fish Called Wanda (dt.: Ein Fisch namens Wanda)
- 1989 - Erik the Viking (dt.: Erik, der Wikinger)
- 1993 - Splitting Heirs (dt.: Und ewig schleichen die Erben)
- 1994 - The Jungle Book (dt.: Das Dschungelbuch)
- 1994 - Mary Shelley's Frankenstein
- 1997 - Fierce Creatures (dt.: Wilde Kreaturen)
- 1999 - The Out-of-Towners (dt.: Schlaflos in New York)
- 1999 - The World Is Not Enough (dt.: Die Welt ist nicht genug)
- 2001 - Rat Race (dt.: Rat Race – Der nackte Wahnsinn)
- 2001 - Harry Potter and the Sorcerer’s Stone (dt.: Harry Potter und der Stein der Weisen)
- 2002 - Harry Potter and the Chamber of Secrets (dt.: Harry Potter und die Kammer des Schreckens)
- 2002 - Die Another Day (dt.: Stirb an einem anderen Tag)
- 2002 - Scorched (dt.: Abgezockt!)
- 2003 - Charlie's Angels: Full Throttle (dt.: 3 Engel für Charlie - Volle Power!)
- 2004 - Around the World in 80 Days
- 2006 - Man About Town

## [Ännern] Böker

- 1988 - Families and How to Survive Them (tohopen mit Robin Skynner)
- 1995 - Life and How to Survive It (tohopen mit Robin Skynner)

## [Ännern] Weblinks

- John Cleese in de Internet Movie Database

Vun „http://nds.wikipedia.org../../../j/o/h/John_Cleese_d081.html“

Kategorien: Mann | Grootbritannien | Schauspeler | Engelsch

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Български
- Català
- Česky
- Cymraeg
- Dansk
- Deutsch
- English
- Español
- Euskara
- Suomi
- Français
- עברית
- Magyar
- Italiano
- 日本語
- Lietuvių
- Македонски
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Simple English
- Shqip
- Svenska